ইনকিলাব ডেস্ক | প্রকাশের সময় : ৯ জুলাই, ২০১৯, ৫:১২ পিএম
রাস্তায় পুলিশের পা জড়িয়ে ধরে কাঁদলেন ভারতীয় জনতা পার্টির (বিজেপি) এক মন্ত্রী। এই বিজেপি নেতার এমন কাণ্ডে উপস্থিত পথচারীদের চোখ কপালে ওঠার মতো অবস্থা প্রায়।
ভারতের উত্তর প্রদেশের মির্জাপুর জেলায় চাঞ্চল্যকর এই ঘটনাটি ঘটেছে।
ভারতীয় একটি গণমাধ্যমের প্রতিবেদনে বলা হয়েছে, ওই এলাকায় দায়িত্বরত পুলিশ গাড়ি চেক করছিল। এসময় জেলা বিজেপির প্রাক্তন প্রধান তথা কাশী অঞ্চলের মন্ত্রী অনিল সিং সাংসদ রামশকলের বাড়ি থেকে ফিরছিলেন। ফেরার সময় তার গাড়ি আটকালে শুরু হয় বিপত্তি।
কাগজপত্র ভুলে ফেলে আসায় পুলিশ গাড়টির জন্য ইনভয়েস কাটে। এতেই রাস্তায় বসে ধরনা শুরু করে দেন ওই মন্ত্রী। এই খবর পাওয়ার পর তাঁর দলবলও তার সঙ্গে যোগ দেন।